Komisia územného plánovania, životného prostredia a dopravy Miestneho zastupiteľstva
Mestskej časti Bratislava – Ružinov

Zápisnica č. 2/2015
zo zasadnutia Komisie územného plánovania, životného prostredia a dopravy konaného dňa 
2. 2. 2015
 
Prítomní: PhDr. P. Guldan, Ing. S. Drozd, Mgr. M. Ferák, Mgr. J. Matúšek, Ing. K. Šimončičová

Program:
1.	Návrh všeobecne záväzného nariadenia mestskej časti Bratislava – Ružinov č. ...../2015  z ... 2015, ktorým sa mení a dopĺňa všeobecne záväzné nariadenie mestskej časti Bratislava – Ružinov č. 17/2001 o používaní symbolov a o oceňovaní občanov mestskej časti ( ide do MZ)

2.	Návrh na schválenie Územného plánu zóny Trnávka – stred a návrh Všeobecne záväzného nariadenia MČ Bratislava – Ružinov č.... zo dňa 17.02.2015, ktorým sa vyhlasuje Záväzná časť Územného plánu zóny Trnávka – stred (prizvaní Ing. arch. Papp – OSO, Ing. arch. Vaškovič – spracovateľ) ( ide do MZ)

3.	Návrh zadania ÚPN-Z Cvernovka (prizvaní Ing. arch. Závodná – OSO, Ing. arch. Žalman – spracovateľ)

4.	Rozšírenie hraníc riešeného územia pripravovaného ÚPN-Z Ostredky (prizvaná Ing. arch. Závodná – OSO)		
			
5.	Urbanistická štúdia – Zlaté Piesky – stanovisko k čistopisu (prizvaná Ing. arch. Závodná – OSO)

6.	Uzatvorenie verejného parkoviska na Palkovičovej ulici  za účelom prevádzkového režimu spoplatnenia a s tým súvisiaci návrh na začatie obstarávania ÚPN-Z Líščie Nivy - Palkovičová (na návrh Mgr. Matúšeka zo dňa 18.1.2015, dopl. 28.1.2015)

7.	Priority obstarávania ÚPN-Z 

8.	Návrh prípravy a priebehu súťaže návrhov ,,Centrálne trhovisko – Miletička“

9.	Rôzne
-	Plán práce Strediska environmentálnej výchovy mestskej časti Bratislava – Ružinov na rok 2015
-	Návrh komunikácií a chodníkov na rekonštrukciu v roku 2015  

 
K bodu 1. 
Komisia územného plánovania, životného prostredia a dopravy súhlasí s predložením návrhom Všeobecne záväzného nariadenia a odporúča Miestnemu zastupiteľstvu mestskej časti Bratislava - Ružinov schváliť návrh všeobecne záväzného nariadenia mestskej časti Bratislava - Ružinov č. .../2015 z ... 2015, ktorým sa mení a dopĺňa všeobecne záväzné nariadenie mestskej časti Bratislava - Ružinov č. 17/2001 o používaní symbolov a o oceňovaní občanov mestskej časti. 
Prítomní: 5
 Za: PhDr. Guldan, Ing. Drozd, Mgr. Ferák, Mgr. Matúšek, Ing. Šimončičová   Zdržal sa: 0
 Proti: 0	

K bodu 2. 
2.1. Návrh na schválenie Územného plánu zóny Trnávka – stred
Komisia územného plánovania, životného prostredia a dopravy žiada doplniť do dôvodovej správy materiálu Návrh na schválenie Územného plánu zóny Trnávka – stred informáciu, že všetky neakceptované pripomienky boli opätovne prerokované v súlade s § 22 ods. 7) staveného zákona.  
Komisia
a)	berie predložený materiál na vedomie 
b)	odporúča materiál posunúť na zasadnutie MZ za účelom schválenia

Prítomní: 5
 Za: PhDr. Guldan, Ing. Drozd, Mgr. Ferák, Mgr. Matúšek,      Zdržal sa: Ing. Šimončičová	
 Proti:0

2.2. Návrh Všeobecne záväzného nariadenia MČ Bratislava – Ružinov č.... zo dňa 17.02.2015, ktorým sa vyhlasuje Záväzná časť Územného plánu zóny Trnávka – stred		
Komisia
a)   berie predložený materiál na vedomie 
b)	odporúča materiál posunúť na zasadnutie MZ za účelom schválenia

Prítomní: 5
 Za: PhDr. Guldan, Ing. Drozd, Mgr. Ferák, Mgr. Matúšek,      Zdržal sa: Ing. Šimončičová	
 Proti:0

K bodu 3. 
Komisia územného plánovania, životného prostredia a dopravy prerokovala návrh zadania ÚPN-Z Cvernovka a súhlasí s navrhovanými variantmi riešenia územia do variantu jedna žiada doplniť ,,variant bude rešpektovať a zohľadňovať blokovú štruktúru, s odkazom na jestvujúcu a pôvodnú industriálnu architektúru, vytvorenú založenou uličnou sieťou a jej výškové zónovanie s predpokladom pre umiestnenie centrotvorných funkcií“.

Prítomní: 5
 Za: PhDr. Guldan, Ing. Drozd, Mgr. Ferák, Mgr. Matúšek, Ing. Šimončičová     Zdržal sa:0	
 Proti:0

K bodu 4. 
Komisia územného plánovania, životného prostredia a dopravy súhlasí s návrhom rozšírenia hraníc riešeného územia pripravovaného ÚPN-Z Ostredky. 

Prítomní: 5
Za: PhDr. Guldan, Ing. Drozd, Mgr. Ferák, Mgr. Matúšek, Ing. Šimončičová     Proti:0   Zdržal sa: 0

K bodu 5. 
Komisia územného plánovania, životného prostredia a dopravy berie predloženú Urbanistickú štúdiu Zlaté Piesky na vedomie. Komisia sa hlasovaním nestotožnila so zámerom, ktorý navrhuje zmenu funkčnej plochy 401 – šport, telovýchova a voľný čas s informačným kódom X na funkčnú plochu 102 – málopodlažná zástavba obytného územia s regulačným kódom E. Komisia odporúča uvedený materiál prerokovať v miestnom zastupiteľstve a zároveň žiada referát Územného plánu a regionálneho rozvoja o prípravu materiálu na prerokovanie do miestneho zastupiteľstva v mesiaci apríl 2015.

Prítomní: 5
Za: PhDr. Guldan, Mgr. Ferák, Mgr. Matúšek, Ing. Šimončičová        Proti: Ing. Drozd   Zdržal sa: 0

K bodu 6. 
Komisia územného plánovania, životného prostredia a dopravy berie na vedomie informáciu o investorskej činnosti spoločnosti Zelenka. Spoločnosť navrhuje zámenu v intenciách už predloženého a prerokovaného materiálu, ku ktorému bolo prijaté uznesenie miestneho zastupiteľstva č. 494/XXX/2014 zo dňa 23.09.2014. 
Komisia žiada prednostku, aby predložila na opätovné prerokovanie materiál Návrh na vrátenie pozemku reg. ,,C“ parc.č. 10566/8 – ostatné plochy vo výmere 4640 m2, kat. územ. Nivy, evidovaného na LV č. 1, vo vlastníctve Hlavného mesta SR Bratislavy, zvereného do správy Mestskej časti Bratislava- Ružinov Protokolom č. 24 zo dňa 30.9.1991, ktorý je na základe Zmluvy o komplexnom nájme majetku zo dňa 20.12.2012, v nájme Ružinovského podniku verejno-prospešných služieb, a.s., Mlynské luhy 19, 821 05 Bratislava, do priamej správy Hlavného mesta SR Bratislavy na mimoriadne zastupiteľstvo v marci 2015. Komisia odporúča miestnemu zastupiteľstvu schváliť vrátenie pozemku. 

Prítomní: 5
Za: PhDr. Guldan, Ing. Drozd, Mgr. Ferák, Mgr. Matúšek, Ing. Šimončičová     Proti:0    Zdržal sa: 0

K bodu 7. 8. 9.
Materiály budú prerokované na mimoriadnom zasadnutí komisie dňa 9. 2. 2015.

PhDr. Patrik Guldan v.r. 
predseda komisie

Zapísala:
Mgr. Szökeová, 2.2.2015
alexandra.szokeova@ruzinov.sk